前粉嶺裁判法院

前粉嶺裁判法院（英文：Former Fanling Magistracy）係香港舊時一個裁判法院，喺新界粉嶺馬會道302號，1961年9月2號啟用，嗰時叫新界裁判署，約1980年代頭改叫粉嶺裁判司署，1983年到1991年兼任粉嶺地方法院，1997年改叫粉嶺裁判法院，2002年7月2號停用搬到璧峰路新址。法院大樓之後納入活化項目，2019年活化做「香港青年協會領袖學院」。另外，法院大樓亦有租出拍影視作品嘅法院場景。